**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

**Ügyiratszám: TPH/97-56/2020.**

**50/2020.**

**HATÁROZAT**

**- veszélyhelyzetben átruházott hatáskörben meghozott döntésről -**

**Tiszavasvári Város teljes közigazgatási területére vonatkozó, a 314/2012 (XI.8.) Korm. rendelet tartalmi követelményei és eljárásrendje alapján készített**

**új Településszerkezeti Terv és leírás elfogadásáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva,** az alábbi határozatot hozom:

1. **Az új településszerkezeti terv és a településszerkezeti terv leírás tervezetére vonatkozóan** a **Szabolcs-Szatmár-Bereg Megyei Kormányhivatal Állami Főépítésznek** az SZ/4ÁF/00021-16/2020. ügyiratszámú, 2020. február 26-i keltezésű és az SZ/4ÁF/00011-3/2020. ügyiratszámú, 2020. április 6-i keltezésű **záró szakmai véleményeit megismertem és az azokban foglaltakat tudomásul veszem.**
2. **Elfogadom** **az új településrendezési tervhez készített** **Környezeti értékelést** (készítette: ÖKOcontroll Bt. 4400 Nyíregyháza, Lukács Ödön utca 31.; Szalai Sándor környezetmérnök), mely a határozat 1. mellékletét képezi.
3. **Elfogadom a város közigazgatási területére vonatkozó új településszerkezeti tervet és a településszerkezeti terv leírását** (készítette: Nyírségterv Kft. 4400 Nyíregyháza, Bocskai u. 18.; felelős tervező: Dudás Ede településtervező), mely a határozat 2. mellékletét képezi**.**
4. **Hatályát veszti a többször módosított 132/2004. (VI.22.) Kt. számú határozat.**
5. Jelen döntésről tájékoztatom a megbízott főépítészt, a megbízott településtervezőt, és a környezeti értékelés munkarész készítőjét.

**INDOKOLÁS**

A Város teljes közigazgatási területére vonatkozó új településszerkezeti terv és leírás, valamint új helyi építési szabályzat és szabályozási terv (továbbiakban együtt: településrendezési eszközök) tervezete elkészült.

A településrendezési eszközök tervezetének

* az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (továbbiakban: Korm. rendelet) előírása szerinti teljes eljárás előzetes tájékoztatási, véleményezési történő véleményeztetése teljeskörűen megtörtént,
* az egyes tervek, illetve programok környezeti vizsgálatáról szóló 2/2005. (I.11.) Korm. rendeletben előírt, a településrendezési eszközökhöz kapcsolódó környezeti értékelés munkarész elkészült és annak véleményeztetése teljeskörűen megtörtént,
* a készítéséhez kapcsolódó, a területfejlesztési koncepció, a területfejlesztési program és a területrendezési terv tartalmi követelményeiről, valamint illeszkedésük, kidolgozásuk, egyeztetésük, elfogadásuk és közzétételük részletes szabályairól szóló 218/2009. (X. 6.) Korm. rendelet szerinti eljárás lefolytatásra került,
* a Korm. rendeletben és a város partnerségi egyeztetés szabályaiban előírtak szerint megtörtént a partnerekkel történő véleményeztetés.

A fenti eljárásokhoz kapcsolódó - jogszabályokban előírt - lezáró döntések megszülettek.

Magyarország Kormánya a 1145/2019. (III.20.) Korm. határozattal (továbbiakban: Korm. határozat) döntött a 2020. évi öntözésfejlesztések 2019. évi előkészítési, tervezési feladatairól, ezen belül a *"Keleti-főcsatorna és övcsatornáinak I. böge (4+678 - 44+565) mederszelvény rekonstrukciós munkái"*-ról. A Korm. határozat 5. pontja szerint az előkészítési fázisokat, valamint a beruházásokat az Országos Vízügyi Főigazgatóság (1012 Budapest, Márvány utca 1/d) valósítja meg. Ehhez kapcsolódóan a VIZITERV Environ Környezetvédelmi és Vízügyi Tervező, Tanácsadó és Szolgáltató Kft. (4400 Nyíregyháza, Széchenyi utca 15. III.em.) az Önkormányzathoz kérelmet nyújtott be a zagytározók elhelyezhetősége érdekében, a településrendezési eszközök *(településszerkezeti terv és leírás, helyi építési szabályzat és szabályozási terv)* 0961, 0989 és 1016/1 hrsz. alatti csatornák - Keleti főcsatorna - 0996/12 és 0998 hrsz. alatti utak által határolt tömb területére (mely magában foglalja a 0996/1 hrsz., 0996/2., és 0996/3 hrsz.-okat) vonatkozó módosítása iránt.

Az új településrendezési eszközök tervezetének egyeztetése annyira előrehaladott volt, hogy a Zagytározók építési előírásait tartalmazó településrendezési eszközök 0961, 0989 és 1016/1 hrsz. alatti csatornák - Keleti főcsatorna - 0996/12 és 0998 hrsz. alatti utak által határolt tömb területére vonatkozó tervezetét már csak külön, tárgyalásos eljárás lefolytatásával lehetett jogszerűen az új településrendezési eszközökben szerepeltetni. A tárgyalásos eljárás a jogszabályokban előírtaknak megfelelően megtörtént. Az Állami Főépítész - a SZ/4ÁF/00021-16/2020. ügyiratszámú, 2020. február 26-i keltezésű levelében - a záró szakmai véleményét megadta, kifogást nem emelt, de kérte a parti sáv feltüntetését. A Településtervező ezt a szükséges helyen javította.

A határozat 2. melléklete a város teljes közigazgatási területére vonatkozó új településszerkezeti tervet és annak leírását tartalmazza, melyben a 0961, 0989 és 1016/1 hrsz. alatti csatornák - Keleti főcsatorna - 0996/12 és 0998 hrsz. alatti utak által határolt tömb területére vonatkozóan a külön, tárgyalásos eljárás szerinti tartalommal készített településszerkezeti terv és leírás egybeszerkesztése jogszerűen megtörtént.

A 6/2020. határozatban foglaltak szerint a településrendezési eszközök és a hozzá kapcsolódó környezeti értékelés javításra, pontosításra kerültek. A környezeti értékelés javaslatai beépültek a településrendezési eszközökbe.

A véleményezési eljárás lezárását követően a településrendezési eszköz javított, pontosított tervezetét, az eljárás során beérkezett valamennyi véleménnyel és a véleményezési szakaszban keletkezett egyéb dokumentumokkal együtt megküldtem végső szakmai véleményezésre a Szabolcs-Szatmár-Bereg Megyei Kormányhivatal Állami Főépítészének a teljes eljárás végső szakmai véleményezési szakaszában. Az Állami Főépítész - a SZ/4ÁF/00011-3/2020. ügyiratszámú, 2020. április 6-i keltezésű levelében - a záró szakmai véleményét megadta, melyben az új településrendezési eszközök és a magasabb szintű területrendezési tervekkel való összhangot biztosítottnak ítélte meg, a környezeti értékelés tartalmával kapcsolatban kifogást nem emelt, valamint a településrendezési eszközökkel kapcsolatban észrevételt nem tett.

**Mivel az Állami Főépítész a záró szakmai véleményeiben a településszerkezeti terv és leírással, valamint a környezeti értékelés munkarésszel kapcsolatban ellenvélemény, kifogás nem fogalmazott meg, a településszerkezeti terv és leírás jóváhagyható.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében: **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**Fentiek alapján a kialakult járványügyi helyzetre való tekintettel a rendelkező részben foglaltak szerint döntöttem.**

Tiszavasvári, 2020. április 6.

**Szőke Zoltán**

**polgármester**